Κυβέρνηση της Φινλανδίας

Η Φινλανδική Κυβέρνηση ( φινλανδικά: Suomen valtioneuvosto‎. σουηδικά: Finlands statsråd‎) είναι ο φορέας της εκτελεστικής εξουσίας στη Φινλανδία. Αποτελείται από τον Πρωθυπουργό και το Υπουργικό Συμβούλιο. Ο Πρωθυπουργός εκλέγεται από το Κοινοβούλιο και διορίζεται επίσημα από τον Πρόεδρο, γνωμοδοτεί για τη σύσταση του Υπουργικού Συμβουλίου, κατευθύνει τις δραστηριότητες της Κυβέρνησης και προεδρεύει στις συνόδους ολομέλειας της.Η Κυβέρνηση αποτελείται από 11 Υπουργεία και το Γραφείο του Πρωθυπουργού. Η τρέχουσα κυβέρνηση είναι η 76η της Φινλανδίας, με επικεφαλής τη Σάνα Μάριν. Αποτελείται από 19 Υπουργούς και 5 κόμματα: το Σοσιαλδημοκρατικό Κόμμα, το Κόμμα Κέντρου, την Πράσινη Ένωση, την Αριστερή Συμμαχία και το Σουηδικό Λαϊκό Κόμμα.

 Η Κυβέρνηση είναι ο φορέας της εκτελεστικής εξουσίας στη Φινλανδία. Οι ανώτατες εξουσίες της βασίζονται στο Τμήμα 3, Κεφάλαιο 1 του Συντάγματος της Φινλανδίας (και στον υποκείμενο Νόμο του 2003 ): Οι κυβερνητικές εξουσίες ασκούνται από τον Πρόεδρο της Δημοκρατίας και την Κυβέρνηση, τα μέλη της οποίας πρέπει να έχουν την εμπιστοσύνη του Κοινοβουλίου. Η κυβέρνηση αποτελείται από 11 Υπουργεία και το Γραφείο του Πρωθυπουργού. Γραφείο του Πρωθυπουργού Υπουργείο Εξωτερικών Υποθέσεων Υπουργείο Δικαιοσύνης Υπουργείο Εσωτερικών Υπουργείο Άμυνας Υπουργείο Οικονομίας Υπουργείο Εκπαίδευσης και Πολιτισμού Υπουργείο Γεωργίας και Δασοκομίας Υπουργείο Μεταφορών και Επικοινωνιών Υπουργείο Οικονομικών Υποθέσεων και Απασχόλησης Υπουργείο Κοινωνικής Μέριμνας και Υγείας Υπουργείο Περιβάλλοντος Ο Πρωθυπουργός μπορεί να συνεδριάσει με ένα υποσύνολο της κυβέρνησης, μια Υπουργική Επιτροπή, όταν είναι μη απαραίτητο ή αθέμιτο να συγκληθεί ολόκληρη η Κυβέρνηση. Υπάρχουν τέσσερις θεσμοθετημένες Υπουργικές επιτροπές: Υπουργική Επιτροπή Οικονομικών: Περιλαμβάνει τον Πρωθυπουργό, τον Υπουργό Οικονομικών και ως 6 άλλους Υπουργούς. Υπουργική Επιτροπή Εξωτερικής Πολιτικής και Πολιτικής Ασφάλειας: περιλαμβάνει τον Πρωθυπουργό, τον Υπουργό Εξωτερικών Υποθέσεων, τον Υπουργό Άμυνας και ως 4 άλλους Υπουργούς. Υπουργική Επιτροπή Οικονομικής Πολιτικής: περιλαμβάνει τον Πρωθυπουργό, τον Υπουργό Οικονομικών, τον Υπουργό Εργασίας και ως 4 άλλους Υπουργούς. Υπουργική Επιτροπή Ευρωπαϊκών Υποθέσεων: περιλαμβάνει τον Πρωθυπουργό, τον Υπουργό Εξωτερικών, τον Υπουργό Εμπορίου, τον Υπουργό Δικαιοσύνης, τον Υπουργό Γεωργίας και Δασοκομίας, τον Υπουργό Οικονομικών, και οποιονδήποτε άλλον Υπουργό οριστεί από την Κυβέρνηση.Περιστασιακά, μπορούν να συσταθούν πρόσθετες υπουργικές επιτροπές ειδικά για κάποιο συγκεκριμένο θέμα. Ο Πρωθυπουργός θα ορίσει τα μέλη τους και τις αρμοδιότητές τους. Οι περισσότερες από τις αποφάσεις που λαμβάνονται στο Κοινοβούλιο βασίζονται σε Κυβερνητικές προτάσεις. Τα νομοσχέδια προετοιμάζονται από τα αρμόδια Υπουργεία και υποβάλλονται για μία πρώτη ανάγνωση σε μία σύνοδο ολομέλειας του Κοινοβουλίου. Στη δεύτερη ανάγνωση εγκρίνονται ή απορρίπτονται. Οι Νόμοι που ψηφίζονται από το Κοινοβούλιο υποβάλλονται στον Πρόεδρο της Δημοκρατίας για επικύρωση, που πρέπει να γίνει εντός 3 μηνών. Για να τεθούν σε ισχύ πρέπει να υπογραφούν από τον Πρόεδρο. Η τρέχουσα είναι η 76η κυβέρνηση της Φινλανδίας, που άρχισε τη θητεία της την 10η Δεκεμβρίου 2019. Είναι η Κυβέρνηση της Σάνα Μάριν. Αποτελείται από 19 Υπουργούς και 5 κόμματα: το Σοσιαλδημοκρατικό Κόμμα, το Κόμμα Κέντρου, την Πράσινη Ένωση, την Αριστερή Συμμαχία και το Σουηδικό Λαϊκό Κόμμα.